Nr. IEP/2024/1

Līgums
par dabīgā ūdens iegādi
iepirkuma identifikācijas Nr. JC 2024/001

Rīgā									Līguma parakstīšanas datums ir pēdējā pievienotā 
droša elektroniskā paraksta laika zīmoga datums

Jaunsardzes centrs, reģistrācijas Nr.90009222536, kurš rīkojas, pamatojoties uz Ministru kabineta 2024.gada 27.februāra noteikumu Nr.120 “Jaunsardzes centra nolikums” 7.punkta pamata (turpmāk – PASŪTĪTĀJS), no vienas puses, un 
SIA “Venden”, reģistrēta Latvijas Republikas Uzņēmumu reģistrā 23.01.1997. ar reģistrācijas Nr.40003325121, tās pilnvarotās personas lielo klientu vadītājas Iritas Bukānes personā, kura rīkojas, pamatojoties uz SIA “Venden” valdes priekšsēdētāja 02.01.2024. izsniegtās pilnvaras Nr.02/2024 pamata (turpmāk – PIEGĀDĀTĀJS), no otras puses, 
abi kopā saukti Līdzēji un katrs atsevišķi Līdzējs, pamatojoties uz Publisko iepirkumu likuma 9.pantu un iepirkuma komisijas 18.04.2024. protokolu Nr.17, noslēdz šādu līgumu (turpmāk – Līgums):

1. LĪGUMA PRIEKŠMETS
1.1.	PASŪTĪTĀJS pasūta, saņem, maksā un PIEGĀDĀTĀJS pārdod un bez maksas piegādā saskaņā ar Līguma PASŪTĪTĀJA pieprasījumu dabīgu avota ūdeni un ogļskābo gāzi (balonos) ūdens gāzēšanai (turpmāk – Prece), saskaņā ar Līguma noteikumiem, tehnisko specifikāciju (1.pielikums) un PIEGĀDĀTĀJA tehnisko piedāvājumu (2.pielikums) un finanšu piedāvājumu (3.pielikums). 
1.2.	PIEGĀDĀTĀJS 3 (trīs) darba dienu laikā no Līguma abpusējas parakstīšanas dienas nodod PASŪTĪTĀJAM lietošanā ūdens sadales iekārtas (turpmāk – Iekārtas) ar nodošanas – pieņemšanas aktu, kas pēc tā abpusējas parakstīšanas kļūst par Līguma neatņemamu sastāvdaļu.

2. LĪGUMA SUMMA UN NORĒĶINU KĀRTĪBA
2.1.	Preces vienas vienības cena noteikta saskaņā ar PIEGĀDĀTĀJA piedāvājumu publiskam iepirkumam ar iepirkuma identifikācijas Nr.JC 2024/001 Līguma pielikumā (3.pielikums).
2.2. 	Līguma kopējā summa bez pievienotās vērtības 21% (divdesmit viena procenta) nodokļa (turpmāk – PVN) ir līdz 41 999,99  EUR (četrdesmit viens tūkstotis deviņi simti deviņdesmit deviņi euro un 99 centi). PVN 21% ir līdz 8820,00 EUR (astoņi tūkstoši astoņi simti divdesmit euro un 00 centi). Līguma kopējā summa, ieskaitot PVN, ir līdz 50 819,99 EUR  (piecdesmit tūkstoši astoņi simti deviņpadsmit euro un 99 centi).
2.3.  	Līguma kopējā summa un Preces cena paliek nemainīga visu Līguma darbības laiku saskaņā ar Līguma 2.1. un 2.2.punktā noteikto un Līguma 3.pielikumu.
2.4. 	Līguma kopējā summā ir iekļauti visi valsts un pašvaldības noteiktie nodokļi, nodevas un citas ar Līguma izpildi saistītas izmaksas.
2.5.	PASŪTĪTĀJS par Preci samaksā PIEGĀDĀTĀJAM 30 (trīsdesmit) dienu laikā no Preces un pavadzīmes - rēķina saņemšanas dienas e-pasta adresē rekini@jc.gov.lv vai pasts@jc.gov.lv, vai oficiālajā e-adresē valsts pārvaldes pakalpojumu portālā www.latvija.lv.
2.6.	Samaksa par kvalitatīvu un Līguma noteikumiem atbilstošu saņemto Preci notiek ar pārskaitījumu uz PIEGĀDĀTĀJA norēķinu kontu saskaņā ar PIEGĀDĀTĀJA iesniegto Preču pavadzīmi - rēķinu. 
2.7. 	Par samaksas dienu uzskata dienu, kad PASŪTĪTĀJS ir veicis pārskaitījumu PIEGĀDĀTĀJA norādītajā norēķinu kontā. 
2.8. 	Katrs no Līdzējiem sedz izdevumus par komisijas un kredītiestādes pakalpojumiem, kas saistīti ar naudas pārskaitījumiem.
2.9. 	Ja PASŪTĪTĀJS konstatē nekvalitatīvu Preci vai Prece neatbilst PASŪTĪTĀJA pasūtījumam, tad PASŪTĪTĀJS samaksu veic pēc nekvalitatīvās vai neatbilstošās Preces nomaiņas pret kvalitatīvo.

3. PRECES PASŪTĪŠANAS UN PIEGĀDES NOTEIKUMI
3.1. 	PASŪTĪTĀJS veic pasūtījumu nosūtot e-pastu PIEGĀDĀTĀJAM, kurā norādīts nepieciešamais Preces daudzums un piegādes vieta. 
3.2.	PIEGĀDĀTĀJS Preci piegādā 2 (divu) darba dienu laikā vai pēc atsevišķas Līdzēju vienošanās citā laikā no pasūtījuma izdarīšanas dienas uz PASŪTĪTĀJA norādīto adresi darba dienā no pulksten 9.00 līdz 16.30 un piegādāto Preci novieto PASŪTĪTĀJA norādītajā telpā.
3.3. 	PIEGĀDĀTĀJS uz sava rēķina nodrošina Preces piegādi ar nepieciešamo personālu, nepieciešamajām iekārtām, transportu un citiem palīgmateriāliem līdz PASŪTĪTĀJA norādītajai piegādes vietai.
3.4. 	Preci piegādā tā, lai transportēšanas, pārvietošanas un glabāšanas laikā tai saglabātos nemainīga tās kvalitāte.
3.5. 	PIEGĀDĀTĀJS līdz ar Preces nodošanu nodod PASŪTĪTĀJAM dokumentāciju, kas saistīta ar Preci, un iepazīstina PASŪTĪTĀJU ar patiesu un pilnīgu informāciju par Preces garantijas nosacījumiem, lietošanas un glabāšanas noteikumiem.
3.6. 	Pēc Preces piegādes PIEGĀDĀTĀJS iesniedz PASŪTĪTĀJAM parakstītu preču pavadzīmi – rēķinu. Pirms Preces pieņemšanas, PASŪTĪTĀJS ir tiesīgs veikt tās pārbaudi. PASŪTĪTĀJS pieņem Preci tikai tad, ja Prece un apjoms atbilst Līguma noteikumiem. Ja Prece atbilst Līguma noteikumiem, PASŪTĪTĀJS paraksta Preces pavadzīmi – rēķinu, iesniedz to PIEGĀDĀTĀJAM un saskaņā ar Līguma 2.5. un 2.6.punktu veic samaksu par Preci.
3.7. 	Ja piegādātā Prece neatbilst Līguma noteikumiem, PASŪTĪTĀJS ir tiesīgs neparakstīt Preces pavadzīmi – rēķinu, rakstiski iesniedzot PIEGĀDĀTĀJAM pretenziju par konstatētajām nepilnībām, bojājumiem, trūkumiem un PIEGĀDĀTĀJAM jānovērš pretenzijā norādītie trūkumi saskaņā ar Līguma 3.8.punktu.
3.8. 	Līguma 3.7.punktā noteiktajā gadījumā PIEGĀDĀTĀJAM par saviem līdzekļiem ne vēlāk kā 6 (sešu) stundu laikā jānovērš Preces neatbilstība Līguma nosacījumiem. Pēc neatbilstības novēršanas, PIEGĀDĀTĀJS nodod Preci saskaņā ar Līguma 3.6.punktā noteikto kārtību. 
3.9. 	Ja PIEGĀDĀTĀJS kavē Līguma 3.2.punktā noteikto Preces piegādes termiņu, tad maksā PASŪTĪTĀJAM Līguma 5.1.punktā noteiktos kavējuma procentus.
3.10. 	PIEGĀDĀTĀJS uzņemas visu risku, kas saistīts ar Preces pilnīgu vai daļēju bojāeju vai bojāšanos līdz Preces pavadzīmes – rēķina abpusējai parakstīšanas dienai.
3.11. PASŪTĪTĀJAM jebkurā brīdī, pirms 3.6.punktā minētās preču pavadzīmes – rēķina parakstīšanas, ir tiesības pieaicināt ekspertu, vai nosūtīt Preci ekspertīzei, kas sniedz atzinumu par Preci. Ja Prece ir kvalitatīva un atbilst Līguma nosacījumiem, izdevumus par ekspertīzi sedz PASŪTĪTĀJS, ja nekvalitatīva vai neatbilst Līguma nosacījumiem, izdevumus sedz PIEGĀDĀTĀJS.
3.12.	PIEGĀDĀTĀJS nodrošina, ka visā Līguma darbības laikā ūdens sadales iekārtas ir atbilstošas obligātajām drošības, higiēnas un nekaitīguma prasībām. PIEGĀDĀTĀJS bez maksas nodrošina iekārtu profilaktisko apkopi ne retāk kā 1 (vienu) reizi gadā un gāzes balonu nomaiņu. 
3.13.	Ja pēc pieņemšanas - nodošanas akta abpusējas parakstīšanas PASŪTĪTĀJS konstatē ūdens sadales iekārtas trūkumus, kurus nebija iespējams atklāt pieņemot to vai, ja ūdens sadales iekārtas lietošanas laikā tiek atklāti jebkādi bojājumi, kuri nav radušies PASŪTĪTĀJA vainas dēļ, PIEGĀDĀTĀJS ūdens sadales iekārtas remontu vai nomaiņu veic bez maksas.
3.14. PIEGĀDĀTĀJS Iekārtu remontu vai to nomaiņu veic 2 (divu) darba dienu laikā no pieteikuma saņemšanas dienas.

4. PREČU KVALITĀTE UN GARANTIJA
4.1. 	PIEGĀDĀTĀJS piegādā Preci, kas atbilst Līguma nosacījumiem, tehniskai specifikācijai, tehniskajam un finanšu piedāvājumam, Latvijas Republikā spēkā esošajiem normatīvajiem aktiem un Latvijas Republikas Pārtikas un veterinārā dienesta prasībām. 
4.2. 	Precei ir ne mazāk kā 2 (divu) mēnešu garantijas termiņš no Preces pavadzīmes – rēķina Līdzēju abpusējas parakstīšanas dienas.
4.3.	Garantijas termiņa laikā, par Preces trūkumiem PASŪTĪTĀJS sagatavo aktu un 5 (piecu) darba dienu laikā no trūkumu konstatēšanas dienas iesniedz to PIEGĀDĀTĀJAM.
4.4.	PASŪTĪTĀJA pretenzijas par Preces trūkumiem PIEGĀDĀTĀJS izskata 5 (piecu) darba dienu laikā pēc Līguma 4.3.punktā minētā akta saņemšanas un nākamajā darba dienā PASŪTĪTĀJAM nosūta rakstisku paziņojumu par šā akta izskatīšanas rezultātiem.
4.5.	Ja Līdzējiem rodas domstarpības Preces trūkumu novērtējumā vai jautājumos, kas saistīti ar Preces garantiju, tie, savstarpēji vienojoties, ir tiesīgi pieaicināt neatkarīgus ekspertus (speciālistus), kuru slēdziens būs saistošs Līdzējiem. Ja ekspertu (speciālistu) slēdzienā konstatēti Preces trūkumi, PIEGĀDĀTĀJS sedz visus PASŪTĪTĀJA izdevumus par slēdziena sagatavošanu.
4.6. 	Garantijas darbības laikā PIEGĀDĀTĀJS konstatētos Preces trūkumus par saviem līdzekļiem novērš ne vēlāk kā 1 (vienas) darba dienas laikā no PASŪTĪTĀJA pretenzijas saņemšanas dienas.
4.7. 	Ja PIEGĀDĀTĀJS saskaņā ar Līguma 4.4. un 4.6.punktā noteikto kārtību nav novērsis Preces bojājumus, PASŪTĪTĀJS patstāvīgi vai, pieaicinot trešās personas, ir tiesīgs novērst Preces bojājumus bez PIEGĀDĀTĀJA saskaņojuma. PIEGĀDĀTĀJS šajā gadījumā atlīdzina PASŪTĪTĀJAM visus radušos zaudējumus un izdevumus.
4.8.	Līguma 4.2.punktā noteiktie garantijas termiņi nesaglabājas, ja PASŪTĪTĀJS neievēro garantijas nosacījumus vai lietošanas un glabāšanas noteikumus, ar kuriem tas tika iepazīstināts saskaņā ar Līguma 3.5.punktu.
4.9. 	Līguma noteikumiem neatbilstošas vai nekvalitatīvas Preces nodošana PIEGĀDĀTĀJAM vai Preces nomaiņa uz jaunu tiek veikta Līguma 1.1.punktā noteiktajā Preces piegādes vietā, ja Līdzēji nav vienojušies citādi.

5. LĪGUMSODI
5.1.	Ja PIEGĀDĀTĀJS piegādā preci vēlāk par Līguma 3.2.punktā noteikto termiņu, tad maksā PASŪTĪTĀJAM kavējuma procentus 0,3% (trīs desmitdaļas procenta) apmērā no pasūtītās Līguma kopējās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja PASŪTĪTĀJS to pieprasa. 
5.2. 	Ja PIEGĀDĀTĀJS ir piegādājis nekvalitatīvu vai neatbilstošu Preci veiktajam pasūtījumam, tad maksā PASŪTĪTĀJAM līgumsodu 10% (desmit procentu) apmērā no nekvalitatīvās vai neatbilstoši veiktajam pasūtījumam piegādātās Preces summas un atlīdzina visus radušos zaudējumus, ja PASŪTĪTĀJS to pieprasa.
5.3. 	Ja PASŪTĪTĀJS veic samaksu vēlāk par Līguma 2.5.punktā noteikto termiņu, tad maksā PIEGĀDĀTĀJAM kavējuma procentus 0,3% (trīs desmitdaļas procenta) apmērā no nesamaksātās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja PIEGĀDĀTĀJS to pieprasa. 
5.4. 	Lai pieprasītu kavējuma procentus vai līgumsodu, viens Līdzējs nosūta otram Līdzējam parakstītu pretenziju par kavējuma procentu vai līgumsoda piemērošanu kopā ar atbilstošu rēķinu.
5.5. 	Otrs Līdzējs 5 (piecu) darba dienu laikā no pretenzijas par kavējuma procentu vai līgumsoda piemērošanu un atbilstoša rēķina saņemšanas brīža:
5.5.1. piekrīt kavējuma procentiem vai līgumsodam, veicot kavējuma procentu vai līgumsoda samaksu;
5.5.2. nepiekrīt kavējuma procentiem vai līgumsodam, 5 (piecu) darba dienu laikā nosūtot motivētu atteikumu otram Līdzējam. Šajā gadījumā 5 (piecu) darba dienu laikā pēc atteikuma saņemšanas kavējuma procentu vai līgumsoda pieprasītājs atkārtoti pieprasa kavējuma procentus vai līgumsodu no otra Līdzēja vai nosūta otram Līdzējam paziņojumu par pretenzijas atsaukšanu.
5.6. 	Kavējuma procentu vai līgumsoda samaksa neatbrīvo Līdzējus no Līguma izpildes un Līdzēji var prasīt kā kavējuma procentu un līgumsoda, tā arī Līguma noteikumu izpildīšanu.
5.7. 	PASŪTĪTĀJAM ir tiesības ieskaita kārtībā samazināt maksājamo summu par piegādāto Preci tādā apmērā, kādā ir aprēķināto kavējuma procentu vai līgumsoda summa.
5.8. 	Kavējuma procentu vai līgumsoda aprēķināšanu pārtrauc dienā, kad PIEGĀDĀTĀJS Preci piegādājis, vai PASŪTĪTĀJS veicis maksājumu.
5.9. 	Kavējuma procentu vai līgumsoda samaksa neatbrīvo Līdzējus no savu saistību izpildes.
5.10. 	Līgumsods nav uzskatāms par zaudējumu atlīdzību.
5.11. 	Ja viens Līdzējs ir pieļāvis kavējumu, pildot no Līguma izrietošās saistības, otrs Līdzējs nav atbildīgs par nesavlaicīgu Līguma saistību izpildi.
5.12.	Līgumā paredzētā līgumsoda vai kavējuma procentu samaksu veic 15 (piecpadsmit) kalendāro dienu laikā no atbilstoša rēķina saņemšanas dienas. 

6. NEPĀRVARAMA VARA
6.1.	Līdzēji neatbild par pilnīgu vai daļēju Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Līdzējs par šādu apstākļu iestāšanos rakstiski ir informējis otru Līdzēju 5 (piecu) darba dienu laikā no šādu apstākļu rašanās dienas.
6.2. 	Pie nepārvaramas varas tiek pieskaitīti tādi apstākļi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Līdzēja vai tās kontrolē esošas personas kļūdas vai rīcības dēļ un kuri padara saistību izpildi ne tikai apgrūtinošu, bet neiespējamu. 
6.3. 	Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, un kuru sekas, īstenojot pienācīgu rūpību, nav bijis iespējams novērst. 
6.4. 	Ja Līdzējs par nepārvaramas varas apstākļu iestāšanos nekavējoties, bet ne ilgāk kā 5 (piecu) darba dienu laikā, ir informējis otru Līdzēju, Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
6.5. 	Gadījumā, ja nepārvaramas varas apstākļi turpinās ilgāk par 30 (trīsdesmit) kalendārajām dienām, katrs no Līdzējiem ir tiesīgs vienpusēji izbeigt Līgumu, rakstiski brīdinot otru Līdzēju 5 (piecas) darba dienas iepriekš. Šajā gadījumā nevienam no Līdzējiem nav tiesības prasīt zaudējumu atlīdzību un PIEGĀDĀTĀJA pienākums ne vēlāk kā 2 (divu) darba dienu laikā pārskaitīt saņemto priekšapmaksas summu uz PASŪTĪTĀJA norādīto kontu, ja Prece nav piegādāta PASŪTĪTĀJAM.

7. LĪGUMA DARBĪBAS TERMIŅŠ, TĀ GROZĪŠANA, 
PAPILDINĀŠANA UN IZBEIGŠANA
7.1. 	Līgums ir spēkā 36 (trīsdesmit sešus) mēnešus no Līguma abpusējas parakstīšanas dienas vai līdz Līguma kopējās summas apguvei, atkarībā no tā, kurš nosacījums iestājas pirmais.
7.2.	Ja Līguma 7.1.punktā noteiktajā termiņā Līguma kopējā summa nav iztērēta, Līdzēji ir tiesīgi vienoties par Līguma grozījumiem un pagarināt Līguma darbības laiku līdz Līguma 2.2.punktā noteiktās Līguma kopējās summas apguvei, nepārsniedzot Publisko iepirkumu likumā noteikto maksimālo termiņu.
7.3. 		Līdzējiem ir tiesības jebkurā laikā izbeigt Līgumu rakstiski par to vienojoties.
7.4. 		PASŪTĪTĀJAM ir tiesības vienpusēji izbeigt Līgumu, rakstiski informējot PIEGĀDĀTĀJU, ja:
7.4.1. PIEGĀDĀTĀJS neveic Preces piegādi Līguma 3.2.punktā noteiktajā termiņā;
7.4.2. PIEGĀDĀTĀJS atkārtoti piegādā nekvalitatīvu vai pasūtījumam neatbilstošu Preci un PIEGĀDĀTĀJAM iesniegta rakstiska pretenzija par konstatētajām nepilnībām vai trūkumiem.
7.5. 	Līguma 7.3.punktā noteiktajā gadījumā, Līgums uzskatāms par izbeigtu 7 (septītajā) dienā no PASŪTĪTĀJA paziņojuma (ierakstīta vēstule) nosūtīšanas dienas.
7.6. 	Līdzēju reorganizācija nevar būt par pamatu Līguma izbeigšanai. Ja kāds no Līdzējiem reorganizēts, Līgums paliek spēkā un tā noteikumi ir saistoši Līdzēju saistību un tiesību pārņēmējiem.
7.7. 	Līguma grozījumus Līdzēji noformē rakstiski, kas ir spēkā no to Līdzēju abpusējas parakstīšanas dienas.
7.8. 	Visi pēc Līguma spēkā stāšanās noformētie Līguma grozījumi, kas noformēti Līguma 7.7.punktā noteiktajā kārtībā, ir Līguma neatņemama sastāvdaļa.
7.9. 	Paziņojumu par atkāpšanos no Līguma, vai cita veida korespondenci, kas attiecas uz Līguma izpildi, Līdzēji nosūta ierakstītā sūtījumā (vēstulē) uz Līgumā norādītajām adresēm.

8. STRĪDU IZSKATĪŠANA
8.1.	Strīdus un nesaskaņas, kas rodas Līguma izpildes rezultātā, Līdzēji risina savstarpēju pārrunu ceļā. 
8.2.	Ja Līdzēji nevar panākt vienošanos, strīds izskatāms Latvijas Republikas tiesā. 

9. CITI NOTEIKUMI
9.1. 	Līdzēji apņemas nodrošināt konfidencialitāti un neizpaust trešajām personām informāciju attiecībā uz otra Līdzēja darbību, klientiem un komercnoslēpumiem, kas tiem kļuvusi zināma, izpildot Līgumu, izņemot, ja šos datus pieprasa tiesību aizsardzības iestāde saskaņā ar normatīvo aktu prasībām.
9.2.	Līdzēji nav tiesīgi nodot savas tiesības un pienākumus trešajām personām bez otra Līdzēja rakstiskas piekrišanas.
9.3.	Līdzēji 5 (piecu) darba dienu laikā rakstiski informē viens otru par atbildīgo amatpersonu, adreses, telefonu, norēķinu konta vai citu rekvizītu izmaiņām.
9.4. 	Par Līguma saistību izpildi un kontroli atbildīgās kontaktpersonas no PASŪTĪTĀJA puses ar tiesībām pārstāvēt PASŪTĪTĀJU un sekot Līguma izpildei, veikt saraksti ar  PIEGĀDĀTĀJU, pieprasīt no PIEGĀDĀTĀJA informāciju, veikt Preces pasūtījumu, pārbaudīt Preces atbilstību Līgumam, pieņemt Preci, parakstīt dokumentus saistībā ar Līguma izpildi:
9.4.1. Sandis Vītols, tālrunis: 27879999, e-pasts: sandis.vitols@jc.gov.lv;
9.4.2. Egijs Rassa, tālrunis: 25755827, e-pasts: egijs.rassa@jc.gov.lv;
9.4.3. no 1.novada pārvaldes Ieva Brizga, tālrunis: 26325355, e-pasts: ieva.brizga@jc.gov.lv;
9.4.4. no 2.novada pārvaldes Valdis Vitanis, tālrunis: 26442755, e-pasts: valdis.vitanis@jc.gov.lv;
9.4.5. no 3.novada pārvaldes Ulvita Auzāne, tālrunis 26453319, e-pasts: ulvita.auzāne@jc.gov.lv;
9.4.6. no 4.novada pārvaldes Ilze Riteniece, tālrunis: 29299030, e-pasts: ilze.riteniece@jc.gov.lv;
9.4.7. no 5.novada pārvaldes Kārlis Garokalns, tālrunis: 26635583, e-pasts: karlis.garokalns@jc.gov.lv.
9.5.	Par Līguma saistību izpildi un kontroli atbildīgā persona no PIEGĀDĀTĀJA puses - Irita Bukāne, tālrunis: 26002263, e-pasts: irita.bukane@venden.lv.
9.6. 	Līgums noformēts latviešu valodā uz 7 (septiņām) lapām. Līgums ir parakstīts elektroniski, kas glabājas pie katra Līdzēja. Līgumam ir 3 (trīs) pielikumi kopā uz 9 (deviņām) lapām: 

1.pielikums: Tehniskā specifikācija uz 3 (trīs) lapām;
2.pielikums: SIA “Venden” Tehniskais piedāvājums uz 4 (četrām) lapām;
3.pielikums: SIA “Venden” Finanšu piedāvājums uz 2 (divām) lapām.

10. LĪDZĒJU REKVIZĪTI UN PARAKSTI

	PASŪTĪTĀJS:
Jaunsardzes centrs
Reģistrācijas Nr.90009222536
K.Valdemāra iela 10/12, Rīgā, LV-1473
Valsts kase, TRELLV22
LV98TREL 2100657001000
Tālrunis: 67335388
e-pasts: pasts@jc.gov.lv



[bookmark: _GoBack]Direktors
pulkvedis                  A.Mirbahs


     
	PIEGĀDĀTĀJS:
SIA “VENDEN” 
Reģistrācijas Nr.40003325121
Ganību dambis 33, 
Rīga, LV-1005
AS “Swedbank”, HABALV22 
LV34HABA0001408032794
Tālr. 67344444, 26002263
e-pasts info@venden.lv


Pilnvarotā persona       
Lielo klientu vadītāja              I.Bukāne

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

